Predkladacia správa 

	Vláda Slovenskej republiky uznesením č. 1358 z 11. decembra 2002 k Plánu legislatívnych úloh vlády Slovenskej republiky na rok 2003 v bode B.1.16 uložila ministrovi vnútra predložiť v mesiaci september 2003 na rokovanie Národnej rady Slovenskej republiky návrh zákona o používaní informačnotechnických prostriedkov a o zmena doplnení niektorých zákonov. 

	Cieľom tohto zákona malo byť zjednotenie právnych úprav používania informačno-technických prostriedkov. Predmetný zákon by takýmto spôsobom nahradil doterajšiu roztrieštenú právnu úpravu používania informačnotechnických prostriedkov v Policajnom zbore, v Slovenskej informačnej službe, v Železničnej polícii atď. 

	Národná rada Slovenskej republiky uznesením č. 267 z 24. apríla 2003 schválila návrh skupiny poslancov Národnej rady Slovenskej republiky na vydanie zákona o ochrane súkromia pred neoprávneným použitím informačnotechnických prostriedkov a o zmene           a doplnení niektorých zákonov, ktorý odzrkadľoval požiadavky jednotlivých poslaneckých klubov na riešenie problematiky používania informačnotechnických prostriedkov, najmä v súvislosti s ochranou pred ich zneužitím. 

	Vzhľadom na vyššie uvedené sa navrhuje zrušiť úlohu pod bodom B.1.16 z uznesenia vlády č. 1358 z 11. decembra 2002. 

Vyhlásenie o bezrozpornosti

	Vzhľadom na to, že k návrhu na zrušenie úlohy B. 1. 16 uznesenia vlády Slovenskej republiky č. 1358/2002 k návrhu Plánu legislatívnych úloh vlády Slovenskej republiky na rok 2003 v mesiaci september bola uplatnená iba jedna pripomienka odporúčajúceho charakteru, ktorá bola do návrhu zapracovaná, návrh sa predkladá na rokovanie vlády Slovenskej republiky bez rozporov.